God se plan met die 1000 jaar regering | 4windkoinonia
← "Kaap die Goeie Hoop" is ook "Kaap van Storms"
Jesus se bruid lyk net soos Hy →
God se plan met die 1000 jaar regering
Posted on Junie 6, 2011 by 4windkoinonia
Die koninkryk van God het 'n primêre innerlike toepassing wat vir baie min in hierdie tyd beskore is:
Luk 17:20 En toe Hy deur die Fariseërs gevra is wanneer die koninkryk van God sal kom, het Hy hulle geantwoord en gesê: Die koninkryk van God kom nie met sigbare tekens nie.
Die koninkryk van God beteken dat God se heerskappy seëvier in jou lewens en jy dit herken. Dit is wat 'Christus IN jou' beteken, want Hy (deur Sy Woord in jou) behaag God. Jy kry dus Christus se vermoë en jy wil God behaag bo alles. Dit is dan ook hoe jy 'tot alles in staat is' deur Jesus Christus (Fil 4:13), omdat jy besef dat jy alles uitleef wat Hy in jou persoonlike boek geskryf het, voor die grondlegging van die aarde:
Mat 4:4 …. Daar is geskrywe: Die mens sal nie van brood alleen lewe nie, maar van elke woord wat deur die mond van God uitgaan.
Ons lewe inderdaad van elke woord wat uit God se mond uitgaan, soos Hy geskryf het in ons eie boek. Daar is 'n innerlike toepassing, en ook 'n uiterlike toepassing. Ons leef egter eerste die uiterlike toepassing VOOR ons uitvind van die dieper dinge van God wat Hy in ons lewens doen:
Die uitverkorenes van God gaan dus nou deur 'n aardse belewenis, waartydens hulle die belofte ('n "onderpand" – 'n tipe verloofring) van die geestelike (die trouring is 'n tipe hiervan) verkry.
Efes 1:13-14 in wie julle ook, nadat julle die woord van die waarheid, die evangelie van julle redding, gehoor het, in wie julle, nadat julle ook geglo het, verseël is met die Heilige Gees van die belofte, 14 wat die onderpand is van ons erfdeel om sy eiendom te verlos tot lof van sy heerlikheid.
Hierdie 'trouring' word verkry wanneer God se uitverkorenes aan die hele skepping voorgestel sal word, want die hele skepping wag met "reikhalsende verlange" om God se ware uitverkorenes te sien!!!
Rom 8:19-21 Want die skepping wag met reikhalsende verlange op die openbaarmaking van die kinders van God. 20 Want die skepping is aan die nietigheid onderworpe nie gewillig nie, maar ter wille van hom wat dit onderwerp het 21 in die hoop dat ook die skepping self vrygemaak sal word van die slawerny van die verganklikheid tot die vryheid van die heerlikheid van die kinders van God.
En hier is waar dit alles gebeur:
Maar kom ons kyk wat hierdie tydperk nou eintlik uitbeeld. Die getal 1000 is 'n simboliese getal en soos alles in die Skrifte het dit meer te doen met geestelike betekenisse wat deur die Skrifte self verduidelik word:
1Kor 2:13 Daarvan spreek ons ook, nie met woorde wat die menslike wysheid leer nie, maar met dié wat die Heilige Gees leer, sodat ons geestelike dinge [Skrif] met geestelike [Skrif] vergelyk.
Soos ons weet is die getal 1000 die resultaat van die derde eksponensiële mag van 10 (10 x 10 x 10) in Wiskunde. Die getal '10' kom voor regdeur die Skrifte, en een van die belangrikste verwysings kom voor in die ou verbond met sy tien gebooie waardeur sommige meen die vlees perfeksie kan kry. Ja, die getal 'tien' word ook dan ingespan vir hierdie doel, en mense glo dat hulle volmaaktheid kan kry as hulle hul vlees kan kry om God te behaag. Perfeksie in vlees is egter nie moontlik nie, en God het eintlik iets heel anders in gedagte toe Hy die "tien woorde" op die "kliptafels" geskryf het. Lees hierdie woorde…
Die tien woorde op kliptafels help ons om die toestand van ons vlees en ons vleeslike hart te sien, en die onvermoë van mens om God in vleeslike terme te behaag word belig (Eks 34:28; Deu 4:13). Die getal '10' wys uit dat die vlees inderdaad "doemwaardig" en sonde is – dit mis God se geestelike standaard 100%. Die vlees en al sy wette is dus tydelik van aard, en sal tot niet gaan:
Dit is wat die 1000 jaar geestelik beteken. 1000 jaar is dus simbolies en beeld net uit die tyd waar vlees mislei word om te glo dat dit aanvaarbaar is. Mense vind stelselmatig uit tydens hierdie tyd dat hul vlees NOOIT onderworpe kan wees aan die koninkryk van God nie:
Die vlees kan nooit God behaag nie, want God is gees. Die aardse Adam was dus nooit geestelik volmaak nie:
Die aardse mens en al sy afstammelinge bedink net boosheid teen God en is God se vyand:
Dit is hierdie kennis wat almal uiteindelik sal kry (en dit is die rede vir die aardse 1000 jaar tydperk) – hierdie kennis is nou net beskore vir God se uitverkorenes in hierdie tyd. Die uitverkorenes in Christus sal die eerste wees om die geestelike volmaaktheid van God te bereik, soos die Vader bepaal het. Hy sal hulle vertoon aan die ganse skepping tydens hierdie glorieryke gebeurtenis! Maar eers word hulle weggesteek:
Rom 11:4-5 Maar wat sê die Godspraak aan hom? Ek het vir Myself sewe duisend manne laat oorbly wat die knie voor Baäl nie gebuig het nie. 5 Net so is daar dan ook in die teenwoordige tyd 'n oorblyfsel, ooreenkomstig die verkiesing van die genade.
Hoe vind dit innerlik plaas en hoe weet ons dit op ons van toepassing is?:
As ons na die geestelike betekenis van die getal '10' kyk in die Skrifte, sal dit altyd verwys na ons tyd van selfvoldaanheid en hoe ons dinge self wil oplos:
Gen 16:3 Toe neem Sarai, die vrou van Abram, Hagar, die Egiptiese, haar slavin—nadat Abram tien jaar in die land Kanaän gewoon het—en gee haar aan haar man Abram om sy vrou te wees.
Soos Sarai, kan ons vlees nie God se modus operandi aanvaar nie – ons voel ons is opgewasse en geestelik volwasse en moet God help. Maar ons eie oplossings en ons selfregverdigheid is eintlik in rebellie teen God se gesag oor ons lewens:
Num 14:22 al die manne wat my heerlikheid en my tekens gesien het wat Ek in Egipte en in die woestyn gedoen het, en My nou al tienmaal versoek het en na my stem nie geluister het nie,
Dat die getal '10' drie keer herhaal word in die getal 1000, wys na 'n proses – die intensiteit of vordering. Dit is dus gekoppel aan 'n proses van groei. Die getal 'drie' in die Skrifte beteken dus dat daar 'n proses verbonde is aan alles waarmee die vlees homself moet bemoei (verwys Gen 40:19; Eks 23:14; Joh 2:19; Luk 13:32). Wat min kan sien is dat God die vlees vanaf die skepping onderwerp het aan 'n proses van vernieting:
God se uitverkorenes kan die boodskap aanvaar omdat hulle deur die proses gelei word om te kan sien en aanvaar dat vlees tydelik is – vanaf die skepping. God het 'n ander skepping in gedagte gehad nog voor Hy die een begin het:
Jes 46:9-10 Dink aan die dinge wat tevore was, van ouds af, dat Ek God is, en daar is geen ander nie; Ek is God, en daar is niemand soos Ek nie; 10 wat van die begin af verkondig die einde, en van die voortyd af wat nog nie gebeur het nie; wat sê: My raad sal bestaan, en al wat my behaag, sal Ek doen;
Efes 1:3-4 Geseënd is die God en Vader van onse Here Jesus Christus wat ons geseën het met alle geestelike seëninge in die hemele in Christus, 4 soos Hy ons in Hom uitverkies het voor die grondlegging van die wêreld om heilig en sonder gebrek voor Hom in liefde te wees,
Ons eerste ontmoeting met Jesus lei 'n tydperk van vrede in, wanneer Hy alles voorsien – die tydperk van ons "eerste liefde". Maar almal verlaat hierdie tydperk van "eerste liefde" net soos Adam en Eva die tuin van Eden moes verlaat om uit te vind wat God se plan is met alles – selfs met die boosheid in ons vlees en in ons menslike hart. Ons kom tot bekering en word in 'n aardse gemeente aangeneem, maar ons weet nie dat die dinge wat ons daar leer teenstrydig is met God se Woord nie. Ons word 'n wederstrewige volk net soos fisiese Israel – fisiese Israel is ons skadubeeld. Ons doen presies wat hulle gedoen het – daarom het God alles vir ons neergeskryf:
In ons aardse kerke en denominasies word ons gestreel deur die leiers – mense wat ons self uitgekies het om ons te lei. Ons het hulle aangestel omdat ons wil hê dat hulle moet preek en praat soos ons harte ons oortuig. Ons kom byeen met hulle wie met ons saamstem, maar ons wil nie die bedrog sien wat ons pleeg nie:
Jes 30:9-11 Want dit is 'n wederstrewige volk, leuenagtige kinders, kinders wat die wet van die HERE nie wil hoor nie; 10 wat aan die sieners sê: Sien nie! en aan die profete: Profeteer vir ons nie wat reg is nie; spreek vleitaal vir ons, profeteer bedrieëry; 11 wyk af van die weg, buig af van die pad, laat die Heilige van Israel voor ons aangesig verdwyn!
Ons eerste ontmoeting met Jesus is dus 'na die vlees' – ons sien Hom vleeslik. Dit is die 1000 jaar van God se heerskappy wat elkeen sal ervaar in hul geestelike blindheid:
In hierdie tydperk voorsien God deur wonders en tekens in ons fisiese behoeftes soos elke goeie ouer aan sy jong onvolwasse kind doen. In Johannes 6 word hierdie fase pragtig uitgebeeld toe die skares net wou fisiese wonders en tekens van Jesus hê, maar geen nut gevind het vir Sy geestelike woorde nie. Die (vleeslike) baba Christen wil alles vleeslik hê (van gesondheid tot besittings…in oorvloed). Geestelike Babilon is propvol van hierdie soekers na vleeslike dinge want hul leiers gaan hulle voor in dit. In die 1000 jaar tydperk word ons brood gevoer, maar ons word nie versadig nie:
Lev 26:26 As Ek vir julle die staf van die brood verbreek, sal tien vroue julle brood in een oond bak en julle brood by die gewig teruggee; en julle sal eet, maar nie versadig word nie
Soos Christus se kerk ook as 'n vrou uitgebeeld word (Efes 5), so is die "tien vroue" die geestelike simbool van die valse en vleeslike kerke waarin ons almal op 'n tyd behoort. Dit is by hierdie "tien vroue" waar ons betrokke raak met die valse leerstellings van geestelike Babilon onder 'n sterk verleiding. Sy verlei ons en oortuig ons dat ons reg doen. Onthou dit alles is onder God se beheer want dit is Hy wat ons deur die hele proses neem:
2Th 2:10-12 en met allerhande verleiding van ongeregtigheid in die wat verlore gaan, omdat hulle die liefde tot die waarheid nie aangeneem het om gered te word nie. 11 En daarom sal God hulle die krag van die dwaling stuur, om die leuen te glo, 12 sodat almal geoordeel kan word wat die waarheid nie geglo het nie, maar behae gehad het in die ongeregtigheid.
God neem ons deur hierdie proses SODAT ons voorberei kan word vir Sy regverdige oordeel…. "SODAT almal geoordeel kan word wat die waarheid nie geglo het nie, maar behae gehad het in die ongeregtigheid":
Mig 4:12 Maar hulle ken nie die gedagtes van die HERE nie en verstaan nie sy besluit nie, dat Hy hulle versamel het soos gerwe op die dorsvloer.
Soos dit ook sal wees in die uiterlike 1000 jaar, is mense nie tevrede nie. Daar is, en daar sal altyd ontevredenheid en frustrasies wees in die mens. Maar in die 1000 jaar tydperk regeer God met Sy "ysterstaf":
Open 19:15 En uit sy mond gaan daar 'n skerp swaard om die nasies daarmee te slaan; en Hy sal hulle met 'n ysterstaf regeer, en Hy trap die parskuip van die wyn van die grimmigheid en van die toorn van God, die Almagtige.
Mense wil altyd hulle sin hê – hulle wil ook net altyd meer hê en val dan in die strik, net soos fisiese Israel oorgekom het.
Satan se rol na die 1000 jaar:
Satan word deur God beheer van Sy skepping tot nou toe….God laat hom los om die vleesmens te versoek…selfs Jesus se vlees was deur Satan versoek:
Satan is ook daar om ons op te sweep om fout te vind met God se werke. Ons vlees is 'n volgeling, en hy volg die kwaad, selfs om openlik in opstand teen kom teen God:
Open 20:7-9 En wanneer die duisend jaar voleindig is, sal die Satan uit sy gevangenis ontbind word; 8 en hy sal uitgaan om die nasies te verlei wat in die vier hoeke van die aarde is, die Gog en die Magog, om hulle te versamel vir die oorlog; en hulle getal is soos die sand van die see. 9 En hulle het opgekom oor die breedte van die aarde en die laer van die heiliges en die geliefde stad omsingel, en vuur het van God uit die hemel neergedaal en hulle verslind.
Aan die einde van die 1000 jaar tydperk word die waaragtige "vuur uit die hemel" losgelaat.
Dan breek die tyd aan wanneer ons die ware Jesus leer ken, deur Sy Woord (VUUR). Ons leer om Jesus nie meer 'na die vlees' te ken nie, maar na die gees terwyl die valse leerstellings van Babilon stelselmatige uitgewys en uitgebrand word:
2Kor 5:16-17 Ons ken dus van nou af niemand meer na die vlees nie; en al het ons ook Christus na die vlees geken, nou ken ons Hom tóg nie meer so nie. Daarom, as iemand in Christus is, is hy 'n nuwe skepsel; die ou dinge het verbygegaan, kyk, dit het alles nuut geword.
Die vuur uit die hemel, God se Woord, sal op almal kom en ook op hulle wat sal opgewek word in die laaste oordeel. Dit is die tyd van redding van almal wat heel teenstrydig aangebied word aan die afvalliges as die ewige helse vuur:
Open 20:10-15 En die duiwel wat hulle verlei het, is in die poel van vuur en swawel gewerp waar die dier en die valse profeet is; en hulle sal dag en nag gepynig word tot in alle ewigheid. 11 En ek het 'n groot wit troon gesien en Hom wat daarop sit, voor wie se aangesig die aarde en die hemel weggevlug het; en daar is geen plek vir hulle gevind nie. 12 En ek het die dode, klein en groot, voor God sien staan, en die boeke is geopen; en 'n ander boek, die boek van die lewe, is geopen. En die dode is geoordeel na wat in die boeke geskryf is, volgens hulle werke. 13 En die see het die dode gegee wat daarin was, en die dood en die doderyk het die dode gegee wat daarin was; en hulle is geoordeel, elkeen volgens sy werke. 14 En die dood en die doderyk is in die poel van vuur gewerp. Dit is die tweede dood. 15 En as dit bevind is dat iemand nie opgeskryf was in die boek van die lewe nie, is hy in die poel van vuur gewerp.
Dit is die oordeel waarvoor alle vlees vrees, maar dit is eintlik die grootste oomblik van waarheid vir almal – God se oordeel bring nuwe lewe en wis die ou lewe uit!!!
Soos enige goeie ouer, is ons hemelse Vader ook baie begerig om geestelike volwassenheid in ons te bewerkstellig. 'n 'Nuwe skepsel' word stelselmatig "na die gees" geskape deur die vleeslike gedagtes en valse doktrines daagliks af te breek deur Sy Woord (wat Sy gees is) wat groei in ons:
God sal almal red deur Sy oordeel:
Mig 4:1 En aan die einde van die dae sal die berg van die huis van die HERE vasstaan op die top van die berge en verhewe wees bo die heuwels, en die volke sal daarheen toestroom.
Mig 4:2 En baie nasies sal heengaan en sê: Kom, laat ons optrek na die berg van die HERE en na die huis van die God van Jakob, dat Hy ons in sy weë kan leer en ons in sy paaie kan wandel. Want uit Sion sal die wet uitgaan en die woord van die HERE uit Jerusalem.